આ લોકોનો આક્ષેપ છે કે વાંકાનેર નગરપાલિકા પૂર્વહઠાગ્રહ રાખી અમારા વિસ્તારના રોડ જે તૂટી ગયેલ છે તેને રીપેરીંગ કે નવા બનાવી આપતા નથી જેથી વરસાદમાં પાણી ભરાઈ જવાથી લોકોને આવન-જાવનમાં તકલીફ પડી રહી છે એ ઉપરાંત નિયમિત પીવાનું પાણી પણ આપવામાં આવતું ન હોય લોકો હાલાકી ભોગવી રહ્યા છે સ્ટ્રીટ લાઈટ મોટાભાગની બંધ હોય અને આ વિસ્તારમાંથી જ રેલવે સ્ટેશન જવાનો રસ્તો હોઈ રાત્રિના સમયે ઘણી તકલીફો પડી રહી છે આ વિસ્તારમાં સફાઈ કર્મચારીઓ રેગ્યુલર આવતા ન હોય કચરાના ગંજ ખડકાઈ રહ્યા હોય ગંભીર રોગચાળો ફાટી નીકળવાની શક્યતા રહેલી હોય આ બાબતે અવારનવાર સત્તાધારી પક્ષના લોકોને અને અમારા વિસ્તાર ના નગરપાલિકાના સભ્યો ને રજૂઆત કરવા છતાં કોઇ કામગીરી કરવામાં આવતી ન હોય નાછૂટકે આ રસ્તો અપનાવવો પડ્યો છે અમારી માંગણી છે કે અમારા આ પ્રશ્નોનું નિરાકરણ લાવો અથવા તો પાયાની જરૂરિયાતો પૂરી ન થતી હોય તો અમારા વિસ્તાર ના નગરપાલિકાના સભ્યો રાજીનામા આપે.